
An. et vol. XXX : 19 Novembris 1938 (Ser. IT, v. V) - Num. 12 


ACTA SEDIS 


COMMENTARIUM OFFICIALE 


AOTA PP. XI 


CONSTITUTIONES APOSTOLICAE 


I 
DE YUNGCHOW FU 


A PRAEFECTURA APOSTOLICA DE YUNGCHOWFU TERRITORIIT PARS SEIUNGITUR, 
EX QUA NOVA ERIGITUR PRAEFECTURA APOSTOLICA « DE PAOKING » NUNCU- 
PANDA ET FRATRUM MINORUM ORDINI CONCREDENDA. 


PIUS EPISCOPUS 
SERVUS SERVORUM DBI 
AD PERPETUAM REI MEMORIAM 


Ad Christi nomen inter infideles gentes latius propagandum non 
parum sane prodest Missiones nimio patentes territorio in partes divi- 
dere et novas exinde Missiones condere, aliis concredendas Evangelii 
praeconibus, ut, operariis in agro dominico multiplicatis, uberiores ex 
eorum labore fructus percipiantur. Cum itaque dilectus filius Minister 
Generalis Ordinis Fratrum Minorum expostulaverit ut a Nobis excipe- 
rentur preces dilecti filii [oannis Damasceni Jesacher, Praefecti Apo- 
stolici de Yungchowfu, quibus petierat ut, tum ob suae Missionis terri- 
torii amplitudinem, tum ob ingentem animarum numerum Evangelii 
lucem cupientium, a sua Praefectura pars occidentalis et septentrionalis 
distraheretur et nova erigeretur Missio, alius regularis Provinciae eius- 
dem Ordinis Fratrum Minorum concredenda, Nos, praehabito favorabili 
voto venerabilis Fratris Marii Zanin, Archiepiscopi titularis Traiano- 

politani in Rhodope et in Sinis Delegati Apostolici, de venerabilium 
Fratrum Nostrorum 8. R. E. Cardinalium S. Congregationi de Propa- 
ganda Fide praepositorum consilio, omnibus mature perpensis, oblatis 
precibus annuendum censuimus. Suppleto igitur, quatenus opus sit; 
quorum intersit, vel eorum qui sua interesse praesumant consensu, Nos, 
suprema Nostra auctoritate, ab Apostolica quam supra memoravimus 
Praefectura de Yungchowfu illam seiungimus territorii partem comple- 
ctentem civiles subpraefecturas de Chaoyang, Sinhwa, Wukang, Sinning, 
Chengpu, Suining, Tsingchow, Hweitung, Tungtao atque territorium 
ita avulsum et circumscriptum in novam erigimus et constituimus Prae- 
fecturam Apostolicam, quam a principe illius regionis urbe de Paoking 
nuncupari decernimus; eamque eidem Fratrum Minorum Ordini, ad 
Nostrum tamen et Apostolicae Sedis beneplacitum, concredimus. Huic 
autem novae Praefecturae de Paoking eiusque pro tempore Praefectis 
Apostolicis, omnia tribuimus iura, privilegia, honores et potestates, 
quibus ceterae per orbem Praefecturae earumque Praesules iure communi 
fruuntur et gaudent, illosque iisdem adstringimus oneribus et obliga- 
tionibus, quibus ceteri adstringuntur. Quae omnia, ut supra disposita 
et constituta, rata ac valida esse volumus et iubemus, contrariis quibus- 
libet minime obstantibus. Harum vero Litterarum transumptis aut excer- 
ptis, manu tamen alicuius Notarii publici subscriptis ac sigillo viri in 
ecclesiastica dignitate vel officio constituti munitis, eamdem prorsus 
volumus haberi fidem, quae hisce Litteris tribueretur, si ipsaemet exhi- 
bitae vel ostensae forent. Nemini autem hanc paginam dismembrationis, 
erectionis, concessionis, statuti, decreti, et voluntatis Nostrae infringere 
vel ei contraire liceat. Si quis vero, ausu temerario, hoc attentare prae- 
sumpserit, indignationem omnipotentis Dei ac beatorum Apostolorum 
Petri et Pauli se noverit incursurum. 

Datum Romae apud S. Petrum, anno Domini millesimo nongentesimo 
trigesimo octavo, die nona mensis Februarii, Pontificatus Nostri anno 
sextodecimo. 


Fr. TH. PIUS, 0. P., Card. BOGGIANI _—~P. Card. FUMASONI BIONDI 


Cancellarius 8. R. B. 8S. 0. de Propaganda Fide Praef. 


Alfonsus Carinci, Proton. A post. 
Ludovicus Kaas, Proton. A post. 


Loco 8 Plumbi 


Reg. in Canc. Ap., Vol. LIX, n. 5. - Al. Trussardi. 

II 


DETROITENSIS rr GRANDORMENSIS 


AB ARCHIDIOECESI DETROITHNSI ET A DIORCHSI GRANDORMENSI TERRITORII PARS 
DISMEMBRATUR, EX QUA NOVA ERIGITUR DIOBCHSIS, «SAGINAVENSIS » NUN- 
CUPANDA, ARCHIDIOECESI DETROITENSI SUFFRAGANEFA. 


PIUS EPISCOPUS 
SERVUS SERVORUM DBI 
AD PERPETUAM REI MEMORIAM 


Ad animarum bonum satius promovendum maxime prodest ut dioe- 
cesium circumscriptio ita ordinetur vel immutetur, ut fidelium necessi-— 
tatibus atque temporum et locorum adiunctis apprime respondeat. Quum 
itaque hac de causa ab Apostolica Sede expostulatum sit ut archidioe- 
cesis Detroitensis et dioecesis Grandormensis dividerentur ad novam 
erigendam dioecesim, Nos, de venerabilium Fratrum Nostrorum S. R. E. 
Cardinalium S. Congregationi Consistoriali praepositorum consulto, ac 
suffragante venerabili Fratre Hamleto Ioanne Cicognani, Archiepiscopo 
titulari Laodicensi in Phrygia et Delegato Apostolico in Statibus Foede- 
ratis Americae Septentrionalis, re mature perpensa, oblatis Nobis pre- 
cibus lubenti animo annuere statuimus. Suppleto igitur, quatenus opus 
sit, quorum intersit vel eorum qui sua interesse praesumant consensu, 
apostolicae Nostrae potestatis plenitudine, ab archidioecesi Detroitensi 
comitatus civiles Huron, Tuscola et Sanilac, a dioecesi vero Grandor+ 
mensi comitatus civiles Saginaw, Gratiot, Midland, Bay, Gladwin, Are- 
nac, Ogemaw, Iosco, Oscoda, Alcona, Montmorency, Alpena, Presque et 
Isle separamus, atque territorium ita avulsum in novam erigimus et con- 
stituimus dioecesim, quae Saginavensis nuncupabitur, coarctatis hac ra- 
tione dioecesium Detroitensis et Grandormensis finibus. Novae huius 
dioecesis sedem episcopalem in Saginaw urbe, a qua dioecesis ipsa nomen 
mutuatur, constituimus et eam idcirco ad civitatis episcopalis fastigium 
extollimus. Episcopi vero cathedram in Ecclesia paroeciali Beatae Mariae 
Virgini dicata, in eadem urbe exstante, figimus, quam propterea ad Eccle- 
siae cathedralis gradum et dignitatem evehimus eique eiusque pro tem- 
pore Episcopis omnia tribuimus iura, honores, insignia, gratias et pri- 
vilegia quibus ceterae per orbem cathedrales Ecclesiae earumque Prae- 
sules iure communi fruuntur et gaudent, atque onera omnia et obliga- 
tiones imponimus quibus ceterae Cathedrales earumque Episcopi adstrin- 

guntar. Statuimus insuper ut eadem cathedralis Ecclesia Saginavensis 
iuri metropolitico ecclesiae Detroitensis uti suffraganea subiaceat atque 
ad eiusdem provinciam ecclesiasticam pertineat. Volumus insuper ut 
usquedum capitulum ¢athedralem constituatur, ad iuris normam consul- 
tores dioecesani eligantur et adhibeantur. Quod vero ad clerum spectat, 
decernimus ut simul ac hae Litterae Nostrae ad exsecutionem mandatae 
fuerint, eo ipso clerici Ecclesiae illi censeantur adscripti, in cuius terri- 
torio legitime exstant. Quod autem ad huius dioecesis Saginavensis re- 
gimen, administrationem ac dotationem, ad Vicarii Capitularis seu Ad- 
ministratoris, sede vacante, electionem, ad Seminarii dioecesani, saltem 
parvi, erectionem, itemque ad fidelium iura et onera, aliaque id genus, 
servanda iubemus quae de hac re sacri canones nec non Concilium ple- 
narium Baltimorense tertium praescribunt. Mandamus denique ut omnia 
documenta et acta, quae novam hanc dioecesim respiciunt, quamprimum 
fieri possit, a Cancellaria tum archidioecesis Detroitensis tum dioecesis 
Grandormensis Curiae dioecesis Saginavensis tradantur, ut in eius ar- 
chivo asserventur. Ad quae omnia exsecutioni mandanda venerabilem 
quem supra memoravimus Fratrem Hamletum Ioannem Cicognani deli- 
gimus, eidemque tribuimus facultates ad id necessarias et opportunas 
etiam subdelegandi, ad effectum de quo agitur, quemlibet virum in ec- 
clesiastica dignitate constitutum, et illi onus facimus mittendi quam pri- 
mum ad S. Congregationem Consistorialem authenticum peractae exse- 
cutionis actoruim exemplar. Praesentes autem Litteras et in eis contenta 
quaecumque nulio unquam tempore de subreptionis vel obreptionis aut 
nullitatis vitio seu intentionis Nostrae, vel quolibet alio, licet substan- 
tiali et inexcogitato, defectu notari, impugnari vel in controversiam vo- 
cari posse; sed eas, tamquam ex certa scientia ac potestatis plenitudine 
factas et emanatas, perpetuo validas exsistere et fore, suosque plenarios 
et integros effectus sortiri et obtinere, atque ab omnibus ad quos spectat 
inviolabiliter observari debere; et, si secus super his a quocumque, quavis 
auctoritate, scienter vel ignoranter contigerit attentari, irritum prorsus 
et inane esse et fore volumus et decernimus. Statuimus denique ut harum 
Litterarum transumptis, etiam impressis, manu tamen alicuius notarii 
publici subscriptis ac sigillo alicuius viri in ecclesiastica dignitate vel 
officio constituti munitis, eadem prorsus tribuatur fides, quae hisce Lit- 
teris tribueretur, si ipsaemet exhibitae vel ostensae forent; non obstan- 
tibus, quatenus opus sit, regulis in synodalibus, provincialibus, genera- 
libus universalibusque Conciliis editis, specialibus vel generalibus Consti- 
tutionibus et Ordinationibus Apostolicis et quibusvis aliis Romanorum 
Pontificum, Praedecessorum Nostrorum, dispositionibus ceterisque con- 

trariis, etiam speciali mentione dignis. Nemini autem hanc paginam 
dismembrationis, erectionis, constitutionis, concessionis, statuti, deroga- 
tionis, mandati et voluntatis Nostrae infringere vel ei contraire liceat. 
Si quis vero ausu temerario hoc attentare praesumpserit, indignationem 
omnipetentis Dei, ac beatorum Apostolorum Petri et Pauli se noverit 
incursurum. 

Datum Romae apud S. Petrum, anno Domini millesimo nongentesimo 
trigesimo octavo, die sexta et vicesima mensis Februarii, Pontificatus 
Nostri anno decimo septimo. 


Fr. TH. PIUS, O. P., Card. BOGGIANI Fr. RAPHAEL C. Card. ROSSI 
Cancellarius 8S. R. E. S. C. Consistorialis a Secretis 


Carolus Respighi, Proton. Apost. . 


Alfridus Vitali, Proton. Apost. 
Loco Plumbi 


Reg. in Canc. Ap., Vol. LIX, n. 11 - Al. Trussardi. 


III 
DE CALABAR 


DE CALABAR PRAEFECTURA APOSTOLICA DISMEMBRATUR ET NOVA ERIGITUR PRAE- 
FECTURA APOSTOLICA « DE OGOJA ». 


PIUS EPISCOPUS 
SERVUS SERVORUM DPI 
AD PERPETUAM REI MBMORIAM 


Intra Nigeriae fines, quae prae ceteris Africae regionibus populi mul- 
titudine superabundat, peropportunum visum est, ut aptius inibi chri- 
stiano nomini propagando consuli possit, novam Praefecturam Aposto- 
licam erigere. 

De consilio itaque venerabilium Fratrum Nostrorum 8. R. E. Cardi- 
nalium Sacrae Congregationi de Propaganda Fide praepositorum, obtento 
favorabili voto venerabilis Fratris Antonii Riberi, Archiepiscopi titu- 
laris Darensis, Delegati Apostolici Africae pro Missionibus, omnibus ma- 
ture perpensis, latissimum Praefecturae Apostolicae de Calabar territo- 
rium, quae in illa regione exstat et apostolicis Societatis Sancti Patritii 
pro Missionibus ad Exteros commissa est curis, in duas dividere partes 
statuimus et novam exinde Missionem constituere. 

Suppleto igitur, quatenus opus sit, quorum intersit vel eorum qui 
sua interesse praesumant consensu, de apostolicae Nostrae potestatis 
plenitudine, ab Apostolica Praefectura de Calabar totam provinciam 
civilem de Ogoja distrahimus eamque in novam, sub eodem nomine de 
Ogoja, Praefecturam Apostolicam erigimus et constituimus atque prae- 
fatae Sancti Patritii Societatis Missionariis, qui tanto illic sollerti studio 
adlaborant, ad Nostrum tamen et Sedis Apostolicae beneplacitum, evan- 
gelizandam concredimus. 

Huic autem novae Praefecturae eiusque pro tempore Antistitibus 
omnia tribuimus iura, privilegia, honores et potestates, quibus ceterae 
per orbem Praefecturae earumque Praefecti iure communi fruuntur et 
gaudent, eosque pariter iisdem adstringimus oneribus et obligationibus 
quibus ceteri adstringuntur. 

Quae omnia, ita disposita et constituta, rata ac valida esse et fore 
volumus ac iubemus, contrariis quibuscumque minime obstantibus. Ha- 
rum vero Litterarum transumptis aut excerptis, etiam impressis, manu 
tamen alicuius notarii publici subscriptis et sigillo viri in ecclesiastica 
dignitate vel officio constituti munitis, eamdem prorsus volumus haberi 
fidem, quae hisce iisdem Litteris haberetur, si ipsaemet exhibitae vel 
ostensae forent. 

Nemini vero hanc paginam dismembrationis, erectionis, constitutio- 
nis, commissionis, statuti et voluntatis Nostrae infringere vel ei contraire 
liceat. Si quis vero, ausu temerario, id attentare praesumpserit, indigna- 
tionem omnipotentis Dei et beatorum Apostolorum Petri et Pauli se 
noverit incursurum. 

Datum Romae apud 8S. Petrum, anno Domini millesimo nongente- 
simo trigesimo octavo, die tertia decima mensis Martii, Pontificatus 
Nostri anno decimo septimo. 


Fr. TH, PIUS, O. P., Card. BOGGIANI P. Card. FUMASONI BIONDI 
Cancellarius S. R. E. 8S. 0. de Propaganda Fide Praef. 


Alfonsus Carinci, Proton. Apost. 
Ludovicus Kaas, Proton. Apost. 
Loco 4 Plumbi 


Reg. in Canc. Ap., Vol. LIX, n. 17 - Al. Trussardi. 

IV 


PAPUASIAE argue VICTORIENSIS 
ET PALMERSTONENSIS 


VICARIATUS APOSTOLICUS « PAPUASIAE » DISMEMBRKATUR BT AVULSUM TERRI- 
TOR'UM VICTORIENSI ET PALMERSTUNENSI ADNECTITUR, CUIUS NO- 
MEN IN DIOECESIS « DARWINENSIS » MUTATOR. 


PIUS EPISCOPUS 
SERVUS SERVORUM DBI 
AD PERPETUAM REI MHMORIAM 


Quo commodius ac facilius christifidelium regimini et necessitudini- 
bus consuli possit, procul dubio quam maxime confert recta ecclesiarum 
circumscriptio, illarum in primis inter infideles gentes exstantium. Apo- 
stolicae vero Sedis est cuiusvis ecclesiae fines ac nomen ipsum immutare, 
si nova temporum rerumque ratio id efflagitare exigat. Quum itaque ve- 
nerabilis Frater Alanus Guynot de Boismenu, Episcopus titularis Ga- 
balitanus et Papuasiae Vicarius Apostolicus, a Nobis enixe expostula- 
verit, ut insulae Freti de Torres, a sua sede dissitae accessuque perdiffi- 
ciles, a sui Vicariatus territorio distraherentur, Nos, de venerabilium 
Fratrum Nostrorum 8. R. E. Cardinalium 8. Congregationi de Propa- 
ganda Fide praepositorum consilio ac praehabito venerabilis Fratris 
Toannis Panico, Archiepiscopi titularis Iustinianensis, in Australasia 
Delegati Apostolici, favorabili voto, oblatis Nobis precibus, re mature 
perpensa, libenter annuere atque dioecesis Victoriensis et Palmerstonen- 
sis, cui praefati Vicariatus Papuasiae territorium distrahendum adne- 
ctere propositum est, nomen immutare decrevimus. Suppleto igitur, qua- 
tenus opus sit, quorum intersit, vel eorum qui sua interesse praesumant 
consensu, de apostolicae Nostrae potestatis plenitudine, a Vicariatus 
Apostolici Papuasiae territorio partem illam seiungimus ad Statum de 
Quuensland in Australia pertinentem, scilicet insulas Thursday, Ham- 
mond, Prince of Wales, Horn, Mulgrave, Banks, Long, Stephen, Darnley, 
Murray, Saibai, Boigu, Deliverance, et circumstantes insulas et scopulos 
Freti de Torres, totumque territorium istud dioecesi Victoriensi et Pal- 
merstonensi in Australia adnectimus. Quum autem huius dioecesis sedes 
et cathedra episcopalis in urbe Darwin constituta sit, eadem suprema 
Nostra auctoritate decernimus ut dioecesis ipsa posthac Darwinensis 
nuncupetur. Quae quidem ita disposita et constituta rata ac valida esse 


| 
| 
| 


332 Acta Apostolicae Sedis - Commentarium Oficiaiz 


volumus et inbemus contrariis quibuslibet minime obstantibus. Harum 
vero Litterarum transumptis aut excerptis, etiam impressis, manu tamen 
alicuius notarii publici subscriptis ac sigillo alicuius viri in ecclesiastica 
dignitate vel officio constituti munitis, eamdem prorsus volumus haberi 
fidem, quae hisce Litteris haberetur, si ipsaemet exhibitae vel ostensae 
forent. Nemini autem hanc paginam dismembrationis, unionis, muta- 
tionis, statuti et voluntatis Nostrae infringere vel ei contraire liceat. 
Si quis vero id ausu temerario attentare praesumpserit, indignationem 
omnipotentis Dei et beatorum Apostolorum Petri et Pauli se noverit 
incursurum. 

Datum Romae apud S. Petrum, anno Domini millesimo nongentesimo 
trigesimo octavo, die undetrigesima mensis Martii, Pontificatus Nostri 
anno decimo septimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius 8. R. EB. S. C. de Propaganda Fide Praef. 
Ioseph Wilpert, Decanus Collegii Proton. Apost. 
Alfridus Vitali, Proton. Apost. 


Loco Plumbi 
Reg. in Canc. Ap., Vol. LIX, n. 35 - Al. Trussardi. 


DE TUKUYU 


MISSIO « SUI IURIS » DE TUKUYU IN PRAEFECTURAM APOSTOLICAM, BODEM SER- 
VATO NOMINE, EVEHITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Si qua, Evangelii praeconum opera et studio, enascens inter infideles 
gentes ecclesia insigne susceperit incrementum, congruum sane videtur 
ad maiorem dignitatis gradum illam evehere. Quum itaque Missio sui 
iuris de 7'ukuyu, in Africa Orientali Anglica, per apostolicam Societatis 
Missionariorum Africae, cuius curis concredita est, sodalium sedulita- 
tem, inter magnas omnis generis difficultates, postremis hisce temporibus 
christifidelium numero et missionalium operum copia non mediocres pro- 
gressus omnino susceperit, dilectus filius illius Societatis Superior Ge- 

neralis ab hac Sede Apostolica enixe postulavit, ut Missio illa ad potio- 
rem dignitatis gradum eveheretur. Nos itaque, de venerabilium Fratrum 
Nostrorum 8. R. E. Cardinalium 8. Congregationi de Propaganda Fide 
praepositorum consilio, atque attento venerabilis Fratris Antonii Riberi, 
Archiepiscopi titularis Darensis, Delegati Apostolici Africae pro Missio- 
nibus, favorabili voto, re mature perpensa, Nobis oblatis precibus an- 
nuere censuimus. 

Suppleto igitur, quatenus opus sit, quorum intersit vel eorum qui sua 
interesse praesumant consensu, Missionem de Tukuyu in Africa Orien- 
tali, eodem servato nomine, in Praefecturam Apostolicam suprema No- 
stra auctoritate extollimus, erigimus et constituimus; eamque iisdem 
Societatis Missionariorum Africae sodalibus, ad Nostrum tamen et Sedis 
Apostolicae beneplacitum, etiam in posterum commissam volumus ac 
praesentium tenore committimus. 

Huic autem novae Praefecturae eiusque pro tempore Antistitibus 
omnia tribuimus iura, privilegia, honores et potestates, quibus. ceterae 
per orbem Praefecturae earumque Praefecti iure communi fruuntur et 
gaudent, eosque pariter iisdem adstringimus oneribus et obligationibus 
quibus ceteri adstringuntur. 

Quae omnia, ita disposita et constituta, rata ac valida esse et fore 
volumus ac iubemus, contrariis quibuscumque minime obstantibus. Ha- 
rum vero Litterarum transumptis aut excerptis, etiam impressis, manu 
tamen alicuius notarii publici subscriptis et sigillo viri in ecclesiastica 
dignitate vel officio constituti munitis, eamdem prorsus volumus haberi 
fidem, quae hisce iisdem Litteris haberetur, si ipsaemet exhibitae vel 
ostensae forent. Nemini vero hanc paginam provectionis, erectionis, con- 
stitutionis, commissionis, statuti et voluntatis Nostrae infringere vel ei 
contraire liceat. Si quis vero ausu temerario id attentare praesumpserit, 
indignationem omnipotentis Dei et beatorum Apostolorum Petri et Pauli 
se noverit incursurum. 

Datum Romae apud S. Petrum, anno Domini millesimo nongentesimo 
trigesimo octavo, die undetrigesima mensis Martii, Pontificatus Nostri 
anno decimo septimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. E. S. C. de Propaganda Fide Praef. 
Alfonsus Carinci, Proton. Apost. 
Franciscus H. Ferretti, Proton. Apost. 
Loco & Plumbi 
Reg. in Canc..Ap., Vol. LIX, n. 29 - Al. Trussardi. 

VI 
FORTALEXTIENSIS 


AB ARCHIDIOBCESI FORTALEXIENSI TERRITORII PARS SEIUNGITUR, BX QUA DIOB- 
CESIS LIMOEIRENSIS HRIGITUR. 


PIUS EPISCOPUS 
SERVUS SERVORUM DEI 
AD PERPETUAM RSI MEMORIAM 


Ad dominicum cuiusvis Ecclesiae gregem facilius ac salubrins pa- 
scendum et gubernandum plurimum sane prodest recta ipsius Ecclesiae 
circumscriptio; qaae si nimio redundet territorio, peropportunum vide- 
tur eam in duas dividere partes, novamque exinde dioecesim erigere 
alteri vigilanti tradendam Pastori. Quod quidem perpendentes, de vene- 
rabilium Fratrum Nostrorum S. R. E. Cardinalium Sacrae Congrega- 
tioni Consistoriali praepositorum consulto, habitoque quoque voto vene- 
rabilis Fratris Benedicti Aloisi Masella, Archiepiscopi titularis Caesa- 
riensis in Mauretania, Nuntii Apostolici in Republica Brasiliana, lubenti 
animo oblatis Nobis precibus annuere censuimus, quibus expostulatam 
est, ut latissimum archidioecesis Fortalexiensis territorium in fidelium 
bonum divideretur et, nova erigeretur dioecesis. Nos igitur, omnibus 
mature perpensis ac suppleto, quatenus opus sit, quorum intersit vel 
eorum qui sua interesse praesumant consensu, de apostolicae Nostrae 
potestatis plenitudine, ab archidioecesi Fortalexiensi novem quae se- 
quuntur paroecias seiungimus, nempe: Limoeiro, Aracaty, Areias, 
Jaguaribe Mirim, Mora de Nova, Pereiro, Riaco do Sangue, Sao Ber- 
nardo das Russas, Uniao; atque territorium his paroeciis circumscriptum 
in novam dioecesim erigimus et constituimus ab urbe Limoeiro, Limoei- 
rensem nuncupandam. Sedem novae huius dioecesis in hac Limoeiro 
urbe statuimus et ecclesiam, Deo in honorem B. Mariae Virginis sub 
titulo Immaculatae Conceptionis dicatam, in eadem urbe exstantem, ad 
Cathedralis gradum evehimus; cui propterea eiusque pro tempore Epi- 
scopis omnia tribuimus iura, honores, insignia, favores, gratias, privi- 
legia, quibus ceterae per orbem cathedrales Ecclesiae earumque Anti- 
stites inure communi pollent et gaudent, eisque onera omnia et obliga- 
tiones item imponimus, quibus eaedem Ecclesiae earumque Episcopi 
adstringuntur. Novam autem hanc Limoeirensem dioecesim suffraganeam 
constituimus Metropolitanae Ecclesiae Fortalexiensi, eiusque idcirco 

Episcopos pro tempore metropolitico Archiepiscopi Fortalexiensis iuri 
subiicimus. Episcopalem autem mensam constituent Curiae Episcopalis 
emolumenta et ceterae oblationes, quae a fidelibus praeberi solent, in 
quorum bonum dioecesis ipsa erecta est, praeter illa quae ad hunc finem 
iam collecta sunt. Quum autem praesentis temporis adiuncta haud per- 
mittant in nova hac dioecesi cathedrale capitulum institui, indulgemus 
ut interim pro canonicis dioecesani consultores ad iuris tramitem eli- 
gantur. Quod vero praecipue ad clerum spectat, statuimus ut simul ac 
hae Litterae nostrae ad exsecutionem demandatae fuerint, eo ipso clerici 
Ecclesiae illi censeantur adscripti, in cuius territorio legitime exstant. 
Mandamus insuper ut quam primum fieri poterit saltem parvum Semi- 
narium in ipsa dioecesi erigatur iuxta Codicis iuris canonici praescripta 
et normas a Sacra Congregatione de Seminariis et Universitatibus Stu- 
diorum traditas. Duo vero delecti iuvenes, aut modo saltem unus, ex hac 
quoque dioecesi et eius sumptibus, non intermissa vice ad Collegium 
Brasilianum de Urbe nuper erectum mittantur, ut sub Romani Pontificis 
fere oculis in spem Ecclesiae instituantur. Quod vero ad novae istius 
dioecesis regimen et administrationem, ad Vicarii Capitularis, sede va- 
cante, electionem, ad clericorum et fidelium iura et onera ceteraque 
huiusmodi spectare dignoscitur, adamussim servari iubemus quae sacri 
canones praescribunt. Volumus denique ut documenta omnia et acta, 
quae Limoeirensem dioecesim eiusyue clericos et fideles respiciunt, a 
Cancellaria archidioecesis Fortalexiensis ad episcopalem Curiam novae 
dioecesis quam primum fieri poterit tradantur, ut in proprio archivo 
religiose serventur. Ad quae omnia, uti supra disposita et constituta, 
exsecutioni mandanda venerabilem quem supra memoravimus Fratrem 
Benedictum Aloisi Masella, apud Brasilianam Rempublicam Nuntium 
Nostrum, delegamus, eique facultates tribuimus necessarias et oppor- 
tunas, etiam subdelegandi ad effectum de quo agitur quemlibet virum 
in ecclesiastica dignitate constitutum, eidemque onus imponimus authen- 
ticum peractae exsecutionis actorum exemplar ad Sacram Congrega- 
tionem Consistorialem transmittendi intra sex menses ab his Litteris 
datis computandos. Praesentes autem Litteras et in eis contenta quae- 
cumque nullo unquam tempore de subreptionis vel obreptionis aut nulli- 
tatis vitio seu intentionis Nostrae, vel quolibet alio, licet substantiali et 
inexcogitato, defectu notari, impugnari vel in controversiam vocari 
posse; sed eas, tamquam ex certa scientia ac potestatis plenitudine factas 
et emanatas, perpetuo validas exsistere et fore, suosque plenarios et 
integros effectus sortiri et obtinere, atque ab omnibus ad quos spectat 
inviolabiliter observari debere; et, si secus super his a quocumque, qua- 

vis auctoritate, scienter vel ignoranter contigerit attentari, irritum 
prorsus et inane esse et fore volumus et decernimus. Statuimus denique 
ut harum Litterarum transumptis, etiam impressis, manu tamen alicuius 
notarii publici subscriptis ac sigillo alicuius viri in ecclesiastica digni- 
tate vel officio constituti munitis, eadem prorsus tribuatur fides, quae 
hisce Litteris tribueretur, si ipsaemet exhibitae vel ostensae forent; non 
obstantibus, quatenus opus sit, regulis in synodalibus, provincialibus, 
generalibus universalibusque Conciliis editis, specialibus vel generalibus 
Constitutionibus et Ordinationibus Apostolicis et quibusvis aliis Roma- 
norum Pontificum, Praedecessorum Nostrorum, dispositionibus ceteris- 
que quibuslibet, etiam speciali mentione dignis. Nemini autem hanc 
paginam dismembrationis, erectionis, constitutionis, concessionis, sta- 
tuti, derogationis, mandati et voluntatis Nostrae infringere vel] ei con- 
traire liceat. Si quis vero ausu temerario hoc attentare praesumpserit, 
indignationem omnipotentis Dei ac beatorum Apostolorum Petri et 
Pauli se noverit incursurum. 

Datum ex Arce Gandulphi, anno Domini millesimo nongentesimo 
trigesimo octavo, die septima mensis Maii, Pontificatus Nostri anno 
septimo decimo. 


Fr. TH. PIUS, O. P., Card. BOGGIANI Fr. RAPHAEL C. Card. ROSSI 
Cancellarius S. R. E. S. C. Consistorialis a Secretis 


Ludovicus Kaas, Proton. Apost. 
Franciscus Hannibal Ferretti, Proton. A post. 
Loco Plumbi 


Reg. in Canc. Ap., Vol. LIX, n. 78. — Al. Trussardi. 


Vil 
DE SHAOWU 


MISSIO SUI IURIS DE SHAOWU IN SINIS AD PRAEFECTURAE APOSTOLICAD GRADUM 
BT DIGNITATEM, SERVATO NOMINE, EVEHITUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


In infidelium regiones mentis Nostrae aciem convertentes ea omnia 
comparare studemus, quae ad Christi regnum latius dilatandum oppor- 
tuna videntur. Cum itaque in Missione sui iuris de Shaowu in Sinis, 
anno millesimo nongentesimo vigesimo nono erecta et Societati Divini 

Salvatoris concredita, exiguus olim christianorum grex plurimum cre- 
verit et in fide factus fuerit firmior, Nos, spirituale illius enascentis 
ecclesiae bonum prae oculis habentes et insimul praefatae Societatis 
sodalibus ardenti constantique zelo inibi adlaborantibus Societatis soda- 
libus ardenti constantique zelo inibi adlaborantibus meritae laudis testi- 
monium praebere cupientes et illis animum addere ad novos in dies 
labores exantlandos, de venerabilium Fratrum Nostrorum S. R. E. Car- 
dinalium S. Congregationi de Propaganda Fide praepositorum consi- 
lio, Missionem illam ad maioris dignitatis gradum evehere statuimus. 
Omnibus igitur mature perpensis, suppleto, quatenus opus sit, quorum 
intersit vel eorum qui sua interesse praesumant consensu, Missionem 
sui iuris de Shaowu, eodem servato nomine, in Praefecturam Apostoli- 
cam erigimus et constituimus, eamque eidem Societati Divini Salvatoris 
etiam in posterum, ad Nostrum tamen et Apostolicae Sedis benepla- 
citum, concreditam volumus. Novae propterea huic Praefecturae de 
Shaowu eiusque pro tempore Praefectis Apostolicis omnia tribuimus 
iura, privilegia, honores et potestates, quibus ceterae per orbem Prae- 
fecturae earumque Antistites iure communi fruuntur et gaudent, eosque 
pariter iisdem adstringimus oneribus et obligationibus, quibus ceteri 
adstringuntur. Quae omnia, ut supra disposita et constituta, rata ac 
valida esse volumus et iubemus, contrariis quibuscumque minime obstan- 
tibus. Harum vero Litterarum transumptis aut excerptis, etiam impres- 
sis, manu tamen alicuius notarii publici subscriptis et sigillo viri in 
ecclesiastica dignitate vel officio constituti munitis, eamdem prorsus 
volumus haberi fidem quae hisce Nostris Litteris haberetur, si ipsaemet 
exhibitae vel ostensae forent. Nemini autem hanc paginam evectionis, 
erectionis, constitutionis, concessionis, statuti et voluntatis Nostrae 
infringere vel ei contraire liceat. Si quis vero ausu temerario hoc atten- 
tare praesumpserit, indignationem omnipotentis Dei ac beatorum Apo- 
stolorum Petri et Pauli se noverit incursurum. 

Datum ex Arce Gandulphi, anno Domini millesimo nongentesimo 
trigesimo octavo, die vigesimaprima mensis Maii, Pontificatus Nostri 
anno decimoseptimo. 


Fr. TH. PIUS, O. P., Card. BOGGIANI P. Card. FUMASONI BIONDI 
Cancellarius S. R. E. S. 0. de Propaganda Fide Praef. 


Alfonsus Carinci, Proton. Apost. 


Ludovicus Kaas, Proton. A post. 
Loco Plumbi 


Reg. in Canc. Ap., Vol. LIX, n. 52. — Al. Trussardi. 

LITTERAE APOSTOLICAE 
I 


TEMPLUM DEO IN HONORBM SANCTI FRANCISCI ASSISIENSIS, APUD PODIUM 
BONITII IN COLLENSI DIOBCESI, DICATUM BASILICIS MINORIBUS ACCENSETUR. 


PIUS PP. XI 


Ad perpetuam rei memoriam. — Collensi in dioecesi apud Podium Bo- 
nitii exstat conspicuum paroeciale templum ad honorem Sancti Fran- 
cisci Assisiensis Deo dicatum, curis Ordinis Fratrum Minorum concre- 
ditum, atque in tota regione etrusca celeberrimum ob miracula a Deo 
patrata per intercessionem Beati Luchesii, vulgo « sancti » nuncupati, 
qui ibi religiosissime colitur. Ipsum autem templum, quod structura e 
media aetate perspicuum est atque amplitudine sua, pluribus exornatur 
artis operibus quae magni nominis pictoribus et sculptoribus e regione 
tuscanica tribuuntur, atque ob pietatis etiam spiritum quo imbuta sunt 
religiosos christifidelium sensus plane excitant. Ipsum templum adiecta- 
que domus claustralis commissa sunt Minoribus e Sancti Bonaventurae 
provincia minoritica Tusciae Fratribus, qui sacras functiones sacro in 
loco atque assiduam choralem psalmodiam peragunt bonumgue spiri- 
tuale provehunt christifidelium non modo paroeciae et civitatis sed 
regionis finitimae, qui pie turmatimque, singulari studio et peregrino- 
rum etiam more ad sepulcrum conveniunt eodem in templo servatum, 
in quo exuviae continentur beati Luchesii praedicti, iam civis et nunc 
civitatis memoratae Patroni. Haec animo repetentes cum venerabilis 
Frater Collensis Episcopus una cum Procuratore generali Ordinis Fra- 
trum Minorum cumque Administro provinciali Tusciae praelaudati 
Ordinis, communia cleri populique Podii Bonitii vota depromens, eni- 
xis Nos precibus deprecatus sit ut templum supramemoratum ad digni- 
tatem Basilicae minoris evehere dignaremur; ac praeterea preces memo- 
ratae amplissimo quoque communitae sint commendationis officio tum 
Sanctae Romanae Ecclesiae Cardinalis Florentinorum Archiepiscopi, 
tum et Volaterrani, et Fulginatensis, et Pisciensis Episcopi, Nos opta- 
tis huiusmodi annuendum ultro libenterque censemus. Quare, audita 
quoque Sacra Rituum Congregatione, omnibus rei momentis attente 
perpensis, certa scientia ac matura deliberatione, deque apostolicae 
Nostrae potestatis plenitudine, praesentium Litterarum tenore, perpe- 
tuumque in modum, Ecclesiam memoratam sancti Francisci Assisiensis 


4 

| 


Acta Pii Pp. XI 339 


vulgo a Beato Luchesio nuncupatam intra fines dioecesis Collensis titulo 
ac dignitate Basilicae minoris decoramus; contrariis non obstantibus 
quibuslibet. Haec edicimus, mandamus, decernentes praesentes Litteras, 
firmas, validas et efficaces iugiter exstare ac permanere; suosque plenos 
atque integros effectus sortiri et obtinere; illisque ad quos spectant sive 
spectare poterunt, nunc et in posterum plenissime suffragari; sicque rite 
iudicandum esse ac definiendum; irritumque ex nunc et inane fieri, si 
quidquam secus super his a quovis, auctoritate qualibet, scienter sive 
ignoranter contigerit attentari. 

Datum ex Arce Gandulphi, sub anulo Piscatoris, die xvi1I m. Au- 
gusti, an. MCMXXxXvilII, Pontificatus Nostri decimo septimo. 


E. Card. Paceuui, a Secretis Status. 


II 


BASILICAD MINORIS TITULO DECORATUR TEMPLUM IN URBED MEDIOLANENSI IN 
HONOREM SANCTI CAROLI BORROMAEI DEO DICATUM. 


PIUS PP. XI 


Ad perpetuam rei memoriam. — Honoris sacrarum rerum provehendi 
studium, quo continenter urgemur, efficit ut ea etiam quae ad decus 
pertinent templorum, quae praesertim vel artis operibus vel memoriis 
historicis conspicua sunt, peculiari cura tractemus. Quapropter cum 
ad mediolanensis templi in honorem sancti Caroli Borromaei Deo dicati 
splendorem et auctoritatem augendam Sanctae Romanae Ecclesiae Car- 
dinalis Mediolanensium Archiepiscopus una cum hodierno priore-pa- 
rocho eiusdem templi a Nobis suppliciter instanterque efflagitet ut votis 
quoque christifidelium non modo paroeciae ipsius sed et totius civitatis 
obsecundantes, templum memoratum Basilicae minoris titulo privile- 
giisque de apostolica benignitate honestare velimus; nunc Nobis placet 
huiusmodi optatis concedere. Templum enim idem mediolanense, Ordi- 
nis Servorum Beatae Mariae Virginis Fratribus concreditum, cum eodem 
in loco exstet, ubi Beatae Mariae Servorum prisca ecclesia olim habe- 
batur, structura magnificentissima operibusque artis sive sculptis sive 
pictis perspicuis renidet; pretiosa supellectili sacra exornatur; insignibus 
Martyrum, Confessorum et sanctarum Virginum ditatur Reliquiis; quas 
inter procul dubio memorandum est beati Ioannis Angeli Porro, Ordinis 
Servorum Beatae Mariae Virginis ornamenti, corpus; quod in apposito 
pulcrogue sacello servatum christifideles ex omni ordine coetuque, pere- 

grinationibus etiam frequentibus, pie devoteque venerantur; ita ut 
reapse in urbe atque archidioecesi Mediolanensi templum praedictum 
Sancti Caroli Borromaei uti praestantissimum et celeberrimum censen- 
dum atque aestimandum sit. Audita igitur Sacra Rituum Congregatio- 
ne, praesentium Litterarum tenore, apostolica Nostra auctoritate, per- 
petuumque in modum, templum paroeciale Sancti Caroli Borromaei in 
honorem Deo dicatum in urbe atque archidioecesi Mediolanensi, Basili- 
cae minoris titulo ac dignitate augemus, illique omnia et singula tribui- 
mus iura et privilegia, quae huic titulo ac dignitati rite competunt. Con- 
trariis non obstantibus quibuslibet. Haec benigne concedimus, decer- 
nentes praesentes Litteras, firmas, validas atque efficaces iugiter exstare 
ac permanere; suosque plenos atque integros effectus sortiri et obtinere; 
illisque ad quos spectant sive spectare poterunt plenissime suffragari; 
sicque rite iudicandum esse ac definiendum, irritumque ex nunc et inane 
fieri, si quidquam secus super his a quovis, auctoritate qualibet, scien- 
ter sive ignoranter contigerit attentari. 

Datum ex Arce Gandulphi, sub anulo Piscatoris, die xxvir m. Au- 
gusti, an. MCMXxxvilI, Pontificatus Nostri decimo septimo. 


FE. Card. a Secretis Status. 


EPISTULA 


AD BMOS PP. DD. GULIDLMUM TIT. S. CLEMENTIS S. R. B. PRESB. CARDINALEM 
0’ CONNEL, ARCHIHPISCOPUM BOSTONIENSEM » DIONYSIUM TIT. SS. NEREI 
ET ACHILLEI S. R. B. PRESB. CARDINALEM DOUGHERTY, ARCHIEPISCOPUM 
PHILADELPHIBPNSEM , GEORGIUM GULIELMUM TIT. S. MARIAE DB POPULO 
S. R. E. PRESB. CARDINALEM MUNDELEIN, ARCHIBPISCOPUM CHICAGIENSHM 
CETEROSQUE ARCHIEPISCOPOS ET EPISCOPOS FORDERATORUM AMERICAE 
SEPTENTRIONALIS STATUUM: OB SOLLEMNIA, POST DBNA LUSTRA A WASHING- 
TONIENSI UNIVERSITATE CONDITA, CELEBRANDA. 


PIUS PP. XI 


Dilecti Filii Nostri ac Venerabiles Fratres, salutem et Apostolicam 
Benedictionem. — Sollemnia iubilaria, quae Catholica studiorum Uni- 


versitas Washingtoniensis gravissimis consiliis coetibusque apparare 
contendit, sunt quidem eventus tanti ponderis atque momenti pro Eccle- 
siae Foederatorum Statuum vita ac profectu, ut Nobis opportunum 
visum sit vos, Dilecti Filii Nostri ac Venerabiles Fratres, paterne alloqui, 

Nostram demonstrantes gratulationem propter uberes fructus hucusque 
per egregium istud scientiarum domicilium perceptos, maiorumque in 
futurum spem laetissimam declarantes. Hoc sane quinquaginta annorum 
intervallo Universitas ista permulta peperit bona multumque profecit. 
Minime enim obstantibus difficultatibus ipsius originis reique oecono- 
micae angustiis, moderatores atque professores doctrina sollertiaque 
illustre decus, praesertim quod attinet ad educationis catholicae metho- 
dum, inter alia istic eiusdem generis instituta eidem Universitati asse- 
cuti sunt. Nos itaque haud ignoramus apud vos in benedictione haberi 
nomina nobilium praeconum, qui non pauci sempiterno iam praemio 
favente Deo fruuntur, eademque inter iubilaei sollemnia grata memoria 
in precibus eulogiisque revocatum iri. Verumtamen eiusmodi iubilaei 
celebratio non modo praeteritorum laborum fructus singulari delecta-— 
tione respiciet, sed ad futuras quoque necessitates providenter spectabit. 
Pro certo enim habemus — hoc potissimum ad scribendum suasit No- 
bis — Catholicae isti Universitati ampliora esse in futurum, quam in 
praeterito, munia reservata, proptereaque officia graviora eidem fore 
obeunda. Enimvero universus fere orbis terrarum inpraesentiarum 
vehementer commovetur atque angitur perturbationibus, controversiis, 
erroribus, novisque inventis, quae singularia historiae momenta signare 
plane videntur. Doctrina ipsa moresque christiani in discrimen multi- 
fariam vocantur; opiniones ancipites et lubricae, de quibus paucos ante 
annos in secretis dumtaxat cupidorum novarum rerum conventiculis 
submissus rumor versabatur, nunc praedicantur super tecta inque exse- 
cutionem palam adducuntur; depravatio privatorum morum et rei pu- 
blicae patens licentia infesta signa adversus Christi crucem pluribus 
locis sustulerunt. Magno tamen solacio Nos perfundimur, sicut et vos, 
Dilecti Filii Nostri ac Venerabiles Fratres, quod scimus Ecclesiam 
vestram in promptu esse ac paratam ad huius temporis discrimina 
fortiter adeunda, in primisque Universitatem Washingtoniensem vali- 
dissimum exstare instrumentum ad catholicam fidem tuendam atque 
vulgandam, ad perniciosos errores detegendos atque refellendos. In 
eadem porro Universitate gravissimae nostrae aetatis quaestiones tuto 
ac docte agitabuntur, et idoneae solutiones, principiis iustitiae et cari- 
tatis innixae, haud difficulter invenientur. Has profecto quaestiones in 
Litteris Nostris Encyclicis pluries pertractavimus. Hic tantummodo 
meminisse iuvat, ubinam tota christiane docendi ratio consistat atque 
fulciatur. Scientiae enim profanae, quas vocant, rei socialis atque oeco- 
nomicae doctrina, bonum sive singulorum sive societatis nequeunt sub- 
duci principiis philosophicis ac religiosis, quae attinent ad hominis 

originem, naturam et finem. Nullo autem modo intelligi potest, notitia 
Dei posthabita, ipsa hominis natura, ad imaginem et similitudinem 
Dei creata, ab Unigenito Dei Filio redempta. Quare solummodo chri- 
stiana doctrina, maiestate sua atque integritate, iuribus et libertatibus 
humanis indubie penitusque respondere potest, quia illa tantum per- 
sonae humanae affert valorem ac dignitatem. Viri igitur catholici, 
naturam ac dona hominis propria perspicue agnoscentes, iurium ac 
libertatum, quae ad homines legitime spectant, necessario exstant 
praecones ac defensores; iidemque Dei nomine clamant adversus 
philosophiam fallacem, quae hominem a suo dignitatis gradu ad foedam 
servorum condicionem deicere studet, inque sordidum iniqui dominatus 
arbitrium proicere, aut a sociis humanae familiae crudeliter avellere; 
nomine ipsius Dei catholici viri refutant quamcumque de re sociali phi- 
losophiam, quae hominem tamquam merum instrumentum ducit inter 
commerciorum certamina in feraque classium socialium dimicatione. Uni- 
versitas itaque Catholica, propterea quod catholica est, munus sibi tra- 
ditum habet hereditatem hominis naturalem ac supernaturalem reli- 
giosissime tuendi. In hoc praeclaro munere obeundo necesse omnino est 
ad scientias de re civili, sociali atque oeconomica peculiares curas con- 
ferre. Litterae autem Encyclicae, ut superius memoravimus, ad recen- 
tiores de iis rebus quaestiones praecipue spectant, immutabilia philoso- 
phiae religionisque principia ad easdem transferentes. Inspectis ergo 
perpensisque hisce doctrinarum documentis, Universitas Washingto- 
niensis perutile poterit actioni sociali studium suum tribuere, congrua 
consilia pro locorum necessitatibus decernendo. Nos enim nihil cordi 
magis habemus, quam ut Facultates earum scientiarum, quas supra 
attigimus, ductu vestro-ac praesidio, Dilecti Filii Nostri ac Venerabiles 
Fratres, quam maxime evolvantur atque amplificentur, ita ut quam 
plurimi homines, lumina ac moderamina in re sociali quaerentes, ad eas 
facile utiliterque accedant. Organica autem Universitatis structura novis 
necessitatibus accommodata, aucto numero eximiorum professorum, qui 
tractationibus, consultationibus scriptisque magnam prae se ferant 
auctoritatem, selecto alumnorum agmine ex omnibus nationis partibus 
confluentium, exoptata progressio perfici poterit et salutaris vis atque 
efficacia in hodiernam societatem expromi. Quo vero subsidia ordinis 
temporalis ad munus tanti momenti atque utilitatis pro vestra natione 
satis suppeditentur neque deficiant, vos vehementer exhortamur, que- 
madmodum alias fecimus, ut necessitas nationalis istius christianae eru- 
ditionis instituti Christi fidelibus luculenter ostendatur, itemque Uni- 
versitas, adnitentibus vobis, cunctis instruatur auxiliis, quae amplitu- 

dini ac nobilitati ipsius muneris plane respondeant. Supernorum in- 
terea luminum ac donorum nuntia, praecipuaeque dilectionis Nostrae 
testis sit Apostolica Benedictio, quam vobis, Dilecti Filii Nostri ac 
Venerabiles Fratres, clero populoque cuiusque vigilantiae commisso, in 
primisque Universitatis Washingtoniensis moderatoribus, professoribus 
et alumnis peramanter in Domino impertimus. 

Datum ex Arce Gandulphi apud Romam, die xxI mensis Septembris, 
in festo Sancti Matthaei Apostoli et Evangelistae, anno MDCCCCXXXVIII, 
Pontificatus Nostri decimo septimo. 


PIUS PP. XI 


NUNTIUS RADIOPHONICUS 


A BEATISSIMO PATRE, DIE XVIII MENSIS OCTOBRIS ANNO MCMXXXVIII, AD URBEM 
NOVAS AURBLIAS DATUS, AD INITIUM CONGRESSUS EUCHARISTICI VIII CHRI- 
STIFIDELIUM BD STATIBUS FOEDERATIS AMERICAE SEPTENTRIONALIS. 


Venerabiles Fratres, Dilecti Filii. — Dum Christus Dominus, qui 
unus omnibus est « via, veritas et vita »,*’ summum apud vos agit 
triumphum, dumque urbs Novae Aureliae per Eucharisticum Congressum 
vestrum fit veluti ara totius Nationis, Nos, qui de filiorum Nostrorum 
fastis gratulamur admodum, et de eorum incensa actuosaque religione 
tantopere laetamur, maxima cum paterni animi Nostri delectatione, voce, 
spe, precibus vobiscum copulamur. 

Sunt utique non paucae trepidationis anxitudinisque causae; prae- 
sertim cum tot cernimus homines divina Evangelii praecepta nihili fa- 
cere, repudiare, spernere; quando ex iisdem solummodo potest salus 
humano generi impertiri. Ac lacrimas continere non possumus, dum ali- 
cubi summo cum moerore videmus vel ipsum aeternum Numen postha- 
beri ac respui, vel adversus Illud, quasi in hostem, convicia ac maledicta, 
infando prorsus facinore, iactari. 

Attamen cur Nobis universaeque Ecclesiae meliora non polliceamur 
tempora, dum et apud vos et fere ubique gentium pietatem in Augustum 
Altaris Sacramentum reflorescere atque incensiore cotidie studio augeri 
miramur? Si enim divina Eucharistia, ut sapientissimi Decessoris Nostri 
verbis utamur, « tamquam centrum existimanda est, in quo christiana 

vita, quanta usquam est, insistit », ita ut veluti « anima Ecclesiae » * 


* Toan., XIV, 6. 
? Cfr. Litt. Enc. « Mirae caritatis» Acta Leonis, 1902, p. 115 sq. 

dici possit; ubicumque eadem sollemni cultu adoratur, ac pie frequenter- 
que sumitur, hominum malis infirmitatibusque medetur, christianamque 
virtutem excitat ac roborat. « Ubi Christus, ibi caelum »;* quapropter 
omnino sperandum est, ibi caelorum Regnum renovari, ac summo cum 
ipsius societatis humanae beneficio revirescere, ubi Eucharistiae religio 
impense colitur ac civium animos informat. 

Dum igitur vos, Venerabiles Fratres ac dilecti filii, ad sanctissimam 
eiusmodi navitatem alacriter persequendam paterno adhortamur animo, 
supplices una vobiscum a Divino Redemptore precamur, ut validum iu- 
ventute genus vestrum quemadmodum rerum copia atque potentia prae- 
stat, ita catholica fide christianaeque vitae sanctimonia in exemplum 
praefulgeat. 

Et Benedictio Dei Omnipotentis, Patris, et Filii, et Spiritus Sancti 
descendat super vos et maneat semper. 


* Ofr. De Imit. Ch., III, 59. 

ACTA S88. CONGREGATIONUM 
SACRA CONGREGATIO CONSISTORIALIS 


I 
BENEVENTANAE er ABELLINENSIS 


DECRETUM 
SEPARATIONIS ET UNIONIS 


Apostolicae Sedi supplices porrectae sunt preces ut, ad maius anima- 
rum bonum atque regiminis unitatem, oppidum Pratula, in quo duae 
extant paroeciae, una sub titulo Beatae Mariae Virginis Perdolentis ad 
dioecesim Abellinensem pertinens, altera sub titulo Mariae Ssmae a Se- 
ptem Doloribus ad archidioecesim Beneventanam, uni eidemque dioecesi 
adscriberetur; et insuper paroecia Criptaecastanearum 8. Aegidii Ab- 
batis ex archidioecesi Beneventana, in qua nunc continetur, seiungere- 
tur et dioecesi Abellinensi aggregaretur. Porro Sshus Dominus Noster 
Pius Div. Prov. Pp. XI, re mature perpensa et habito voto favorabili 
utriusque dioecesis Ordinariorum, oblatis precibus benigne annuens, 
hoc Consistoriali Decreto, archidioecesi Beneventanae perpetuo adiun- 
git etiam memoratam paroeciam Beatae Mariae Virginis Perdolentis in 
oppido Pratula exstantem, quam proinde a dioecesi Abellinensi separat 
atque praefatam paroeciam Criptaecastanearum 8. Aegidii Abbatis per- 
petuo unit cum dioecesi Abellinensi, ipsam propterea dismembrans ex 
archidioecesi Beneventana. 

Ad haec vero executioni mandanda, idem Ssmhus Dominus Noster, 
deputare dignatus est Exc. P. D. Augustinum Mancinelli, Archiepi- 
scopum Beneventanum eique tribuens facultates necessarias et oppor- 
tunas, etiam subdelegandi ad effectum de quo agitur, quemlibet virum 
in ecclesiastica dignitate constitutum, facto onere mittendi quam pri- 
mum ad 8. C. Consistorialem authenticum exemplar actus peractae exse- 
cutionis. Contrariis quibusvis non obstantibus. 

Datum Romae, ex Aedibus S. C. Consistorialis, die 30 Tulii 1938. 


Fr. R. G. Card. Rosst, a Secretis. 
L. 8. 
B. Renzoni, Substitutus. 

II 


PROVISIO ECCLESIARUM 


Sstius Dominus Noster Pius, divina. Providentia Papa XI, :successivis 
decretis Sacrae Congregationis Consistorialis, singulas quae sequuntur 
Ecclesias de novo Pastore dignatus est providere, nimirum : 


die 26 Septembris 1938. — Cathedrali Ecclesiae S. Galli, praefecit 
R. D. Iosephum Meile, Canonicum Capituli ipsius Ecclesiae. 

die 183 Octobris. — Cathedrali Ecclesiae Valentinae in Brasilia, R. D. 
Renatum Pontes, Canonicum Capituli Metropolitani S. Sebastiani Flu- 
minis Ianuarii. 

die 20 Octobris. — Titulari archiepiscopali Ecclesiae Pompeiopoli- 
tanae in Paphlagonia Exc. P. D. Gherardum Sanctem Menegazzi, hac- 
tenus Episcopum Dorylaénsem. 

die 21 Octobris. — Cathedrali Ecclesiae Lemovicensi R. D. Alovsium 
Rastouil, canonicum ad honorem Capituli cathedralis Massiliensis. 

— Titulari episcopali Ecclesiae Arsinoitanae in Arcadia R. D. Henri- 
cum Audrain, canonicum ad honorem Capituli cathedralis Versaliensis, 
quem deputavit Auxiliarem Exc. P. D. Beniamini Roland-Gosselin, 
Episcopi Versaliensis. 

die 26 Octobris. — Metropolitanae Ecclesiae Platensi Exc. P. D. Ioan- 
nem Chimento, hactenus Episcopum Mercedensem. 

die 4 Novembris. —- Metropolitanae Ecclesiae Arborensi Exc. P. D. Io- 
sephum Cogoni, hactenus Episcopum Nuorensem. 


SACRA CONGREGATIO DE PROPAGANDA FIDE 


I 
DECRETUM 
VICARIATUS TOGONENSIS DEINCEPS « LOMENSIS )) APPBLLABITUR 


Praeterito anno MCMXXXvVII, in Africa Occidentali Gallica, per ere- 
ctionem Praefecturae Apostolicae de Sokode magna territorii pars a Vi- 
cariatu Apostolico Togonensi, Sodalibus e Societate pro Missionibus ad 
Afros concredito, distracta est, ita ut huius Vicariatus fines regionis 

civilis, quae Togonensis pariter vocatur, finibus in praesens non amplius 
respondeant. 

Propterea Exc. P. D. Ioanni Cessou, Vicario Apostolico Togonensi, 
visum est ita mutationem petere appellationis sui Vicariatus, ut hic 
deinceps Vicariatus Lomensis vocetur, cum in Lome, praecipua illius 
regionis urbe, praelaudatus Vicarius Apostolicus resideat. 

Quam petitionem Emi ac Revmi Patres huic S. Congregationi de 
Propaganda Fide praepositi, cum in plenariis comitiis, die 13 vertentis 
mensis, admittendam esse censuissent, nominis mutationem, quam dixi- 
mus, decreverunt. 

Eandem vero Eminentissimorum Patrum sententiam, ab infrascripto 
huius S. Congregationis Secretario in audientia diei 14 eiusdem mensis 
et anni Ssmo D. N. Pio Div. Prov. Papae XI relatam, Summus Pontifex 
ratam habens atque confirmans, eum, qui Vicariatus Apostolicus Togo- © 
nensis hucusque appellabatur, Vicariatum Apostolicum Lomensem in 
posterum nuncupari atque praesens ad id Decretum confici et expediri 
iussit. 

Datum Romae, ex Aedibus S. C. de Propaganda Fide, die 14 [unii 
mensis, a. D. 1938. 


P. Card. FUMasoni Bionp1, Praefectus. 
L. S. 
7 Celsus Costantini, Archiep. tit. Theodos., Secretarius. 


II 
DECRETUM 


PRAEFECTURA APOSTOLICA INSULARUM MAYOTTAE, NOSSIBHAE ET COMORAB DEIN- 
CEPS « DE AMBANJA )) NUNCUPABITUR. 


Cum appellatio Praefecturae Apostolicae /nsularwm Mayottae, Nos- 
sibeae et Comorae progressu temporis, ob nominum prolixitatem nimis 
incommoda atque omnino inepta ad locorum momentum declarandum 
necnon ad finium ambitum circumscribendum apparuisset, visum est 
tum Revihno Ministro Generali ©. M. Capuccinorum, quibus Praefe- 
ctura illa concredita est, tum Revmo Praefecto Apostolico eiusdem Prae- 
fecturae ita mutationem nominis petere, ut Praefectura Apostolica In- 
sularum Mayottae, Nossibeae et Comorae deinceps nomine praecipuae in 
illis regionibus urbis, id est Praefectura Apostolica de Ambanja, nun- 
cupetur. 

Quam petitionem Emi ac Revi Patres Cardinales huic Sacrae Con- 
gregationi de Propaganda Fide praepositi, cum in plenariis Comitiis, 
die 13 vertentis mensis habitis, admittendam esse censuissent, appella- 
tionis mutationem, quam diximus, decreverunt. 

Hance vero Eminentissimorum Patrum sententiam, ab infrascripto 
huius Sacrae Congregationis Secretario in audientia diei 14 eiusdem 
mensis et anni Ssmo D. N. Pio Div. Prov. Papae XI relatam, Summus 
Pontifex benigne excipiens ratamque habens, Praefecturam Apostolicam 
Insularum Mayottae, Nossibeae et Comorae deinceps de Ambanja nun- 
cupari atque praesens ad id Decretum confici et expediri iussit. 

Datum Romae, ex Aedibus S. C. de Propaganda Fide, die 14 Iunii 
mensis a. D. 1938. 


P. Card. Fumasoni Bronpr, Praefectus. 
L. BS. 
+ Celsus Costantini, Archiep. tit. Theodos., Secretarius. 


Til 
DECRETUM 


TERRITORII PARS TUM A VICARIATU APOSTOLICO DE ESHOWE TUM A PRABFE- 
CTURA APOSTOLICA DE LYDENBURG SEPARATUR BT PRAEFHECTURAE APOSTOLI- 
CAB DE SWAZILAND ADNECTITUR. 


Quum Vicarius Apostolicus de Eshowe et Praefectus Apostolicus de 
Lydenburg, tum votis Exc. P. D. Iordani Gijlswijk, Delegati Apostolici 
in Africa meridionali, tum petitionibus Superioris Generalis Ordinis 
Servorum Mariae adnuissent de quadam territorii sibi concrediti parte 
Praefecturae Apostolicae de Swaziland, quae curis Fratrum ex praelau- 
dato Ordine commissa est, cedenda, Eminentissimi ac Reverendissimi 
Patres Cardinales huic 8S. Congregationi de Propaganda Fide praepositi., 
in plenariis comitiis die 11 vertentis merisis habitis, regionem cui nomen 
Tongaland, complectens scilicet districtus civiles de Ungwavuma et de 
Ubombo usque ad flumen Umkusi, a Vicariatu de Eshowe distractam, 
necnon provinciam civilem de Piet Retief, a Praefectura Apostolica de 
Lydenburg separatam, Praefecturae Apostolicae de Swaziland adnecten- 
das esse censuerunt. 

Quam Eminentissimorum Patrum sententiam, in audientia diei 13 eius- 
dem mensis et anni ab infrascripto huius S. Congregationis Secretario 

Ssthho D. N. Pio Div. Prov. Papae XI relatam, Summus Pontifex benigne 
excipiens, eam ratam habere et confirmare dignatus est, atque prae- 
sens ad id Decretum confici et expediri iussit. 

Datum Romae, ex Aedibus huius S. C. de Propaganda Fide. die 13 
Iulii mensis, a. D. 1938. 


P. Card. FUMASONI Bionpi, Praefectus. 


L. 
+ Celsus Costantini, Archiep. tit. Theodos., Secretarius. 


IV 


NOMINATIONES 


Sacrum Consilium Christiano Nomini propagando datis decretis re- 
nunciavit ad suum beneplacitum : 

die 12 Augusti 19388. — R. P. Ioannem A. Wall, Societatis Missiona- 
riorum a sancto Iosepho de Mill-Hill sodalem, Praefectum Apostolicum 
de Kodok. 

die 21 Octobris. — R. P. Gulielmum F. O’Shea, e Societate de Mary- 
knoll pro missionibus exteris, Praefectum Apostolicum de Peng-Yang. 

— R. P. Stephanum Mlakic, e Congregatione Filiorum Sacri Cordis 
Tesu, Praefectwm Apostolicum de Bahr-el-Gebel. 


SACRA CONGREGATIO RITUUM 


I 


ALBANEN. seu SENOGALLIEN, 


BHATIFICATIONIS SHU DHCLARATIONIS MARTYRII SHRVAE DEI MARIAN GORBTTI, 
VIRGINIS SABCULARIS. 


SUPER DUBIO 
An signanda sit Commissio Introductionis Causae in casu et ad effectum 
de quo agitur. 


Perpendentis vitam et gloriosam Mariae Goretti mortem illa cantici 
Moysis verba animum subeunt: Invenit eum in terra deserta, in loco 
horroris et vastae solitudinis, circwmduwit ewm et docuit, et custodivit 

quasi pupillam oculi sui... Dominus solus dua eius fuit (Deuteron. c. 32, 
v. 10-12). Maria enim e Corinaldo, in Senogalliensi dioecesi, die 16 Octo- 
bris a. D. 1890 e piis, honestis, pauperibusque parentibus Aloisio et As- 
sumpta Carlini nata, sequenti die baptizata, et sexennis confirmata, 
paullo post, ob familiae inopiam, prius in agrum « Colle Gianturco » 
prope « Paliano », dein a. 1899 in agrum « Ferriere di Conca » fere de- 
sertum, sine templo, absque ludo atque tunc maligno aére desolatum, 
transmigravit. Sequenti anno, Aloisius, malarica febre, meningitide et 
typho correptus, piissime obiit, sex pueros uxoremque adhuc iuvenem 
relinquens. 

Quum mater, ut filios aleret, agrestibus laboribus incumbere per diem 
cogeretur, non solum totam suorum filiorum curam, sed etiam alterius 
familiae, quacum convivebat, Mariae vix decenni demandare debuit; 
quae munus sibi commissum summa prudentia, vigilantia, navitate iu- 
diciique maturitate supra aetatem tuita est. 

Ex vitae consuetudine cum hac altera familia factum est, ut quidam 
iuvenis ex eadem, viginti annorum aetate, pravis lectionibus assuetus, 
nefandum facinus contra puellam moliri excogitaret. Et sane, bis, mi- 
nis quoque mortis adhibitis, huius pudicitiam tentavit, sed incassum. 
Die autem 5 Iulii a. 1902, dum Mariae mater cum eodem iuvene non 
longe a domo in agro operaretur, hic extemplo domum petit, scalam 
ascendit, Mariam, quae ante cubiculi fores consuebat, ut ingrederetur, 
concitatus invitat, firmiter renuentem violenter abripit, in cubiculum 
introducit, ianuae fores claudit, ad nefas frustra sollicitatam quatuor 
supra decem pugionis ictibus gravissime percutit atque semianimem re- 
linquit. Frustra sollicitatam diximus, quia puella non solum totis viri- 
bus a se eum reiecit, sed supérnaturalibus argumentis eum a malo re- 
trahere conata est: Non, non, non; ait, Deus hoc damnat. Hoc faciens, 
tu peccas; tu inferni paenarum reum te constituis, uti ipsa, facinus 
enarrans, matri prope moritura dixit, et sicarius ipse postea fassus est 
atque in processu deposuit. 

Maria, quae sui compos usque ad mortem fuit, sicario libenter igno- 
vit, quin immo se vehementer exoptare dixit ut Paradisi ianua ei ape- 
rienda foret. Quod puellae votum iam ex parte est adimpletum, quum 
interfector, sui criminis sincere paenituerit, atque vindicativa paena ex- 
piata a civili auctoritate sibi inflicta, in Ordinaria inquisitione amplis- 
simam depositionem in suae victimae laudem fecerit. 

Mirandum sane est puellam, quae in illo vasto et fere deserto agro, 
seu profano seu sacro vix ullo fruita est magisterio, nisi optimorum pa- 
rentum piis alloquiis et exemplis, nec non catechetica institutione sum- 

matim accepta in praeparationem ad Christi corpus primitus suscipien- 
dum, nec ullius lectionis emolumento, quum esset litterarum expers, ad 
tantam virtutem conscendisse. Verum considerare oportet mundos corde 
Deum videre, secreta sua Dominum parvulis revelare, in eisque virtutes 
et dona in Baptismo infusa, quae in Confirmatione perficiuntur et in 
Eucharistia abundantius aluntur, miro modo Dei virtute operari. Maria 
divino instinctui intus agenti, praesertim postquam caelesti pane pri- 
mitus refecta fuit, generose respondit, atque ad martyrium usque, ut 
videtur, se comparavit, eiusque palmam est assequuta. Dominus solus 
dua eius fuit. 

Die 6 Iulii, Ecclesiae sacramentis roborata, Neptuni, quo saucia fue- 
rat translata, castissimam animam Deo, qui Virginum corona dicitur, 
reddidit. [usta funebria heic triumpho similia fuere. 

Martyrii fama, sponte in populo enata, vix occisionis adiuncta fue- 
rant nota, adeo percrebuit, ut non modo Neptuni et in viciniis, sed et 
heic Romae, in Italia et apud exteras regiones propagata fuerit. 

Quapropter anno 1935, instante dioecesano Albanensi Consilio puel- 
larum Actionis Catholicae, quod Causam promovit, Ordinaria auctoritate 
in Albanensi Curia, sub cuius iurisdictione Neptuni oppidum extat, su- 
per fama martyrii, scriptis et obedientia Urbani VIII decretis de cultu 
Servis Dei non exhibendo, constructa est inquisitio, eodemque anno per 
Rogatoriales litteras in Curia Senogalliensi processus alter est confectus. 

Postulatoriae interim ad Summum Pontificem litterae ab Emo et 
Rho Domino Cardinali Iorio, ab Eminentissimo Ludovico Chigi-Albani, 
Magno Magistro Supremi militaris Ordinis Equitum Melitensium, ab 
Episcopo Senogalliensi plurimisque aliis Archiepiscopis, Episcopis, Ge- 
neralibus Ordinum seu Congregationum Moderatoribus, a Pont. Uni- 
versitate Gregoriana, ab Archipresbytero loci « Corinaldo », Praesidibus 
atque Adsistentibus Societatum Catholicae Actionis Filiarumque Ma- 
riae, litterae fuerunt oblatae. 

Servatis de iure servandis, urgente Rho P. Mauro ab Immaculata, 
Congregationis Cler. excalceatorum Ssthae Crucis et Passionis D. N. I. C. 
Procuratore Gen. huiusque Causae Postulatore, in Ordinariis Sacrae 
huius Congregationis comitiis die 31. Maii habitis, Efius ac Rmus D. Car- 
dinalis Carolus Salotti, Causae Ponens seu Relator, Dubium disceptan- 
dum proposuit : An signanda sit Commissio Introductionis Causae prae- 
dictae Servae Dei in casu et ad effectum de quo agitur, atque super hoc 
de more retulit. Emi ac Rmi PP., hac. audita relatione, nec non Officia- 
lium Praelatorum suffragiis, audito praesertim R. P. D. Salvatore Na- 
tucci, Fidei Promotore Generali, omnibus mature perpensis, rescribere 

censuere : Affirmative, seu signandam esse Commissionem Introductio- 
nis OCausae, si Sanctissimo placuerit. 

Facta autem, subsignata die, Ssiho D. N. Pio Papae XI ab infrascripto 
Secretario relatione, Sanctitas Sua, Sacrae Congregationis rescriptum 
ratum habens, propria manu Commissionem Introductionis Causae Ser- 
vae Dei Mariae Goretti signare dignata est. 

Datum Romae, die 1 Iunii a. D. 1938. 


C. Card. LAuRENTI, Praefectus. 


L. 8. 
A. Carinci, Secretarius. 


II 
LEODIEN. sev ANICIEN. 


BBHATIFICATIONIS ET CANONIZATIONIS SERVAE DEI BUGHNIAE JOUBHRT, CON- 
GREGATIONE SORORUM SANCTAD FAMILIAR SACRATISSIMI CORDIS. 


SUPER DUBIO 


An signanda sit Commissio Introductionis Causae in casu et ad effectum 

de quo agitur. “i 

Lectissimum lilium e Congregatione Sororum Sanctae Familiae Sa- 
cratissimi Cordis a. D. 1904 ad caeleste viridarium translatum, suavissi- 
mum in terris odorem adhuc effundit; Eugeniam Joubert dicimus, cuius 
vitae sanctimonia talis esse videtur, qualis ab Apostolica Sede in iis 
requiritur, quorum virtutes heroicitatem attigisse olim declarari queant. 
Re sane vera Eugenia in oppidulo Yssingeaux, Anicien. dioecesis in 
Gallia, die 11 Februarii a. D. 1876, quarta ex octo filiis, quos Petrus et 
Antonia Celle genuerunt, nata, eodem die sacris baptismi aquis abluta, 
adoptionis gratiam sub beatae Virginis Immaculatae Lapurdensis patro- 
cinio est assequuta. Quinquennis, Ursulinis Sororibus, loci Monistrol, 
educanda traditur, apud quas novem per annos mansit, sacraque dape 
primitus refecta. 

Apud Sorores a 8S. Ioseph in natali oppido ludum per biennium cele- 
bravit; demum tres per annos in urbe Aniciensi apud Sorores Nostrae 
Dominae educationem complevit, ubique virtutum supra aetatem exempla 
relinquens, adeo ut magnam de ea spem expectationemque attente eam 
considerantes conciperent. Nec spes eos fefellit. Eugenia enim, quae 

iamdiu religiosae vocationis indicia persentiebat, patris Rabussier e 
S. I. invitationi obsequuta, Congregationem Sororum Sanctae Familiae 
Sacratissimi Cordis, ab eodem paullo ante fundatam, in loco « la Darne 
Sainte-Marie » die 6 Octobris mensis a. 1895 est ingressa, die vero 
13 Augusti sequentis anni tirocinium inauguravit. 

Digna sunt quae memorentur verba quasi prophetica, quae eius mater 
protulit quando Eugenia religiosae vitae se mancipavit: Filiola, ait, 
ego te Deo offero: ne retro respicias : sanctam te facias. 

Prophetica dixeris verba haec; Eugenia enim virtutes omnes, quae 
religiosam decent, summa perfectione in actum deduxit. Sodalibus pro- 
pter suavissimos mores carissima erat, ad pietatem autem quod attinet, 
omnibus exemplo praeibat. Religiosis votis a. 1897, die beatae Virginis 
nativitati sacro, in S. Dionysii Parisiensi asceterio ineffabili animi 
gaudio nuncupatis, arduam sanctitatis semitam, nunquam retro respi- 
ciens, nullis praepedita difficultatibus, generoso ausu voravit; atque ad 
eam, ut videtur, brevi novem annorum decursu feliciter pervenit. 

Christi, sui dilectissimi sponsi, crucem amanter amplexata, diri 
morbi dolores angoresque, Deo gratias agens, animosa, sustinuit. Morbi 
aliquantulum remissa vi, Lauretanam beatae Virginis domum invisere, 
Romanamque familiam nuper fundatam adire valuit. Verum iterum et 
violentius recursante infirmitate, Leodii, quo reversa fuerat, die 2 Iulii 
a. 1904, Visitationis beatae Mariae Virginis festo, Ecclesiae sacramentis 
pientissime receptis, purissimam animam Deo laetanter reddidit, annos 
nata octo et viginti. 

Sanctitatis fama, qua Dei Famula vivens ornata fuit, post pretiosum — 
obitum aucia est, ideoque Ordinaria auctoritate in Leodiensi dioecesi nec 
non in Romana, Aniciensi et Parisiensi Curiis instructi sunt processus. 

Plures interim litterae beatificationem postulantes Summo Pontifici 
sunt porrectae, inter quas Leopoldi Belgarum Regis, Zitae Imperatricis, 
novem Cardinalium, Emi Ludovici Chigi-Albani, Ordinis Melitensis 
Magni Magistri, unius supra nonaginta Archiepiscoporum, Episcopo- 
rum, Abbatum, Generaliumque Moderatorum Ordinum. 

Die 3 Maii a. 1936 Sacra haec Congregatio decretum edidit super 
Servae Dei scriptis. 

Servatis itaque omnibus de iure servandis, instante R. P. D. Fran- 
cisco Xaxerio Hertzog, Protonotario Apostolico, Causae Postulatore, in 
Ordinariis Sacrae Rituum Congregationis Comitiis die 31 Maii mensis 
anni huius habitis, Efius ac Rhus Card. Raphaél Carolus Rossi, Causae 
Ponens seu Relator, dubium proposuit discutiendum: An signanda sit 
Commissio Introductionis Causae, in casu et ad effectum de quo agitur. 

Emi ac Rini Patres, audita Cardinalis Ponentis relatione, nec non auditis 
suffragiis a Praelatis Officialibus scripto latis, praesertim vero a R. P. 
D. Salvatore Natucci, Fidei Promotore Generali, rescribendum censuere: 
Affirmative, seu Signandam esse Commissionem Introductionis Causae, 
si Ssmo placuerit. Facta autem Ssho D. N. Pio Papae XI ab infrascripto 
Secretario, subsignata die, relatione, Sanctitas Sua rescriptum Emorum 
Patrum ratum habens, Commissionem Introductionis Causae Servae Dei 
Eugeniae Joubert, Sua Manu signare dignata est. 
Datum Romae, die 1 Iunii a. D. 1938. 


C. Card. Lavurenti, Praefectus. 
L. & S. 
A. Carinci, Secretarius. 


. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 25 ottobre 1938, nel Palazzo Apostolico Vaticano, si é adunata 
la Sacra Congregazione dei Riti preparatoria, nella quale gli Emi e Revmi 
Signori Cardinali, i Revmi Prelati Officiali ed i Revmi P. Consultori teologi 
hanno discusso sulla eroicita delle virtd esercitate dalla Serva di Dio Pla- 
cida Viel, seconda Superiora Generale dell’Istituto delle Scuole Cristiane della 
Misericordia. 


Martedi, 8 novembre 1938, nel Palazzo di S. Callisto, alla presenza del- 
V’Emo e Revo Signor Cardinale Gennaro Granito Pignatelli di Belmonte, 
Vescovo di Ostia e Albano, si é adunata la Sacra Congregazione dei Riti an- 
tepreparatoria, nella quale i Revi Prelati Officiali ed i Revmi Consultori 
teologi hanno discusso su due miracoli che si asseriscono operati ad inter- 
cessione della Venerabile Serva di Dio Anna Maria Javouhey, fondatrice delle 
Suore di S. Giuseppe di Cluny. 


SEGRETERIA DI STATO 


Con Biglietti della Segreteria di Stato, il Santo Padre Pio XI, felicemente 
regnante, si é degnato di nominare: 


5 ottobre 1938. I Revihi Abate Don Giuseppe Ricciotti, dei Canonici Re- 
golari Lateranensi del Santissimo Salvatore, 
Padre Agatangelo da Langasco, dei Frati Mi- 
nori Cappuccini e Padre Samuele Vanni, dei 
Carmelitani dell’ Antica Osservanza, Consultori 
della Sacra Congregazione dei Religiosi. 

26 » » Gli Imi e Revmi Monsignori Vittorio Bartoccetti e An- 
gelo Dell’Acqua, Consultori della Sacra Con- 
gregazione per la Chiesa Orientale. 

i novembre » Jl Revino Padre Cristoforo Bigazzi, O. P., Primo Com- 
pagno del Commissario della Suprema Sacra 
Congregazione del 8S. Offizio e Consultore della 
stessa Sacra Congregazione. 

10 » »  L’Emo e Reviho Signor Cardinale Domenico Jorio, Mem- 
bro della Suprema Sacra Congregazione del 
S. Offizio. 

Parimenti con Biglietti della Segreteria di Stato, il Santo Padre XI, feli- 
cemente regnante, si ¢ degnato di nominare : 


Camerieri Segreti Soprannumerari di S. 8.: 


18 maggio 1932. 
3 giugno 1937. 
» » » 

» » » 
11 agosto 1938. 
18 » » 

» » » 
15 settembre » 

» » » 
29 » » 

» » » 

» » » 
20 ottobre » 

» » » 

» » » 
27 » » 


38 novembre » 


Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 


Monsig 


Monsig. 
Monsig. 


Monsig. 


Monsig. 
Monsig. 
Monsig. 
Monsig. 
Monsig. 


Francesco Reggio, dell’archidiocesi di Smirne. 
Giuseppe Cimans, dell’archidiocesi di Riga. 
Luigi Broks, della medesima archidiocesi. 
Casimiro Kalinka, della medesima archidiocesi. 
Giuseppe McShea, dell’archidiocesi di Filadelfia. 
Paolo Bernier, dell’archidiocesi di Québec. 
Adriano Spinedi, della diocesi di Terni. 
Paolino Costa, dell’archidiocesi di Torino. 
Paolo Pappalardo, della diocesi di Noto. 


. Giuseppe Palma, della diocesi di Ostuni. 


Cesare Spallanzani, della diocesi di Reggio Emilia. 

Luigi Senia, della diocesi di Castellammare di 
Stabia. 

Gualtiero A. Roddy, dell’archidiocesi di Cincin- 
nati. 

Cleto A. Miller, della medesima archidiocesi. 

Carlo C. Kuenle, della medesima archidiocesi. 

Filippo Marchionni, della diocesi di Osimo. 

Antonio Xuereb, della diocesi di Malta. 

Alan J. Babcock, della diocesi di Detroit. 


Cameriere d’onore in abito paonazzo di 


9 luglio 1936. Monsig. Moisé Nora, della diocesi di Campinas. 


8 ottobre 1938. 


28 » » 
3 novembre » 
13 » » 


Monsig. 


NECROLOGIO 


Augusto Leopoldo Huys, Vescovo tit. di Rusicade. 


Monsig. Francesco O’Rourke, Vescovo tit. di Ostracine. 


Monsig. 
Monsig. 


Paolo Bergen Misner, Vescovo tit. di Mirica. 
Leopoldo Duarte Silva, Arcivescovo di S. Paolo 
del Brasile. 


DE DISOIPLINA SACRAMENTORUM 


INSTRUCTIO SERVANDA 
TRIBUNALIBUS DIOECESANIS IN PERTRACTANDIS CAUSIS 


DE NULLITATE MATRIMONIORUM 


edita die 15 augusti 1936,.cum adnexis appendicibus quorundam documen- 
torum necnon indice analytico-alphabetico tabulisque 
In-8°, pp. 96. 


Romae, L.7— In Italia, L.8—  Apud L. 9- 


DECRETUM Normae, Tit. I-XVI - Memorandum Appendix I-III = Index analytico-alpha- 
beticus - Canones Codicis I. C. cum articulis instructionis collati- Decisiones Commissionis 
Pontificiae ad Codicis Canones authentice interpretandos in articulis ingtzwtionss relatae — 
Responsio S. C. S. Officii in articulis instructionis relata. 


NITUM Omnes - qui nostrum ‘‘ Acta Apostolicae Sedis ,, Com- 
mentarium officiale sunt pacti, quibus mense decembri 
1938 nomina excidunt et denuo subaotand! voluntas est — ut quam primam subscribant 

rogantur, ne iisdem ullam missio pro anno 1939 fasciculorum, volumen XXXI comple- 


ctentium, moram patiatur. 
In renovanda vero subnotatione ut alteram ex fasciculorum schedulis externis mit- 
tant, vel numeros designent nomini ipsi praepositos socii iterum rogantur. 


Pro Italia L. Extra Italiam L, it. 50 — 


, Conto Corrente postale N. 1-16722 intestato: Libreria Vaticana - CittA del Vaticano 


Boma Italia Estero 
REGULAE SERVANDAE in processibus super matrimo- : 
nio rato et non consummato, cum appendice praecipuorum actorum > 
formularum, quae utiliter et opportune adhibentur in his causis. — 


ENCHIRIDION CLERICORUM Documenta Ecclesiae Sacrorum 
Alumais instituendis (Sacra Congregatio de Seminariis et Studiorum 
Universitatibus). Typis Polygl. Vaticanis, 1938. In-19°, pagg. Lvim-920. 
Elegante legatura in tela, titolo in oro e testa colorata . . ... 80— 80— 87— 


-PROGETT I ai auovo ordinamento gludiziario Codice di 


/ 


Procedura Civile dello Stato della Citta del Vaticano ieee 1937). 


WILPERT GIUSEPPE, La Fede della Chiesa nascente secondo 1 mo- 
~gumenti dell’arte funeraria antica. In-8°, viti-828, con 156 figure 
nel testo (Pubblicazioni del Pont. Istituto di Areheologia Cristiana. 
~Collezione «Amici delle Catacombe») . 35 — 36,50 

/ 
> j 
f \ 


MASSIMI Cara. MASSIMO LA NOSTRA FEDE. te baste 


la sintesi del domma cattolico. In-12°, pp. 321 (Quinta edizione) . 9,50 10,50 18— 


MASSIMI Cara, Massimo LA-_NOSTRA. LEGGE. 


e la sintesi della morale cattolica, pp. 320 ...... 9,50 10,50 
Esposizione breve e chiara della dottrina cattolica per le persone colte. 


CODICIS IURIS CANONICI FONTES ura et studio 
Emi Iustiniani Card. Serédi editi. Volumen VIIl. Curia Romana - 


SACRAE ROMANAE ROTAE DECISIONES seu sententiae 


quae prodierunt ammo 1930, cura eiusdem Sacri Tribunalis editae. 


ORDO DIVINI recitandi sacrique peragendi 
Clero Saeculari anno Domini 1999...» . 8,50 390 4,50 


ORDO DIVINI OFFICII recitanai sacrique peragendi iuxta 


kalendarium Universalis ecclesiae pro anno Domini 1939 . . . 2,50 280 3,95 


LA PRATICA DELL’ UMILTA - opuscolo gia pubblieato 


per cura dell’ Emo Card. Pecci, Vescovo di Perugia indi Sommo Pon- 
tefice Leone XIII. 11* edizione, 1939, In-32, pp. 122,in rossoenero 2,50 2,75 38— 


SPECULUM INCLUSORUM auctore Anonymo Anglico 


saeculi xiv. Studio e testo a cura di P. Livario Oticer O. F.M. 


1938. In-8°, pp. xu-150 e 3 tavole . 15— is— 
MARIANI Carp. DOMENICO. LEZIONI CATECHISTICHE. 
Tre volumi in-i# . . 2250 30— 


Vou. I. = Spiegazione del Simbolo, pp. xv1-544, 
Vou. Il. - Spiegazione dell’Orazione, del Decalogo, dei Precetti della 
Chiesa, delle Virti e dei Vizi e delle Beatitudini, pp. 1v-462. 
Vou. III. - Spiegazione della Grazia e dei Sacramenti, pp. 1-474. q 


RELAZIONE sull’insegnamento della Religione nelle Scuole 
Primarie. Foglio di cm. 50X35. Frontispizio; Prospetto-relazione; 
‘Norme per l’ispezione dell’insegnamento religioso nelle Scuole Pri- 


GUIDA di insegnamento religioso per le scuole elementari, secondo 
i vari punti del Programma ministeriale, a cura della Commissione 
superiore ecclesiastica per la revisione dei testi di insegnamento 


Catechismo della Dottrina Cristiana. Con copertina illustrata. . . . 1— 1,30 1,60 
Primi elementi della Dottrina Cristiana . . 0,30 0,40 0,50 
Preghiere per il santo sacrificio della Messa con le Formole da recitarsi 

incomuane . phe Una copia L. 0,20, Copie cento .15— 16,50 18— 

